钦定古今图书集成/理学汇编/学行典/第181卷 > 盛彦
## 钦定古今图书集成/理学汇编/学行典/第181卷 > 盛彦

按《晋书孝友传》：“盛彦，字翁子，广陵人也。少有异才。年
八岁，诣吴太尉戴昌，昌赠诗以观之，彦于坐答之，辞
甚慷慨。母王氏因疾失明，彦每言及，未尝不流涕。于
是不应辟召，躬自侍养，母食必自哺之。母既疾久，至
于婢使，数见捶挞。婢忿恨，伺彦暂行，取蛴螬炙饴之，
母食以为美，然疑是异物，密藏以示彦。彦见之，抱母”
恸哭，绝而复苏，母目豁然即开，从此遂愈。彦仕吴至
中书侍郎。吴平，陆云荐之于刺史周浚。本邑大中正
刘颂又举彦为小中正。太康中卒。